b'\n_START_ARTICLE_\nRobert Doornbos\n_START_SECTION_\n\xc5\xbdivljenjepis\n_START_PARAGRAPH_\nMednarodno kariero je za\xc4\x8del v prvenstvu Formule 3000 v sezone 2004, ko je z eno zmago in \xc5\xa1e tremi uvrstitvami na stopni\xc4\x8dke zasedel tretje mesto v prvenstvu. Obenem je bil testni dirka\xc4\x8d mo\xc5\xa1tva Formule 1 Jordan Ford, na zadnjih treh dirkah sezone 2004 in v prvi polovici sezone 2005 tudi tretji dirka\xc4\x8d. Nato pa je v zadnjem delu sezone dobil prilo\xc5\xbenost na dirki z Minardijem, ko je na osmih dirkah zabele\xc5\xbeil dva odstopa, kot najbolj\xc5\xa1a rezultata pa trinajsti mesti na dirkah za Veliko nagrado Tur\xc4\x8dije in Belgije, ob tem pa je dosegel \xc5\xa1e dve \xc5\xa1tirinajsti in dve osemnajsti mesti. V ve\xc4\x8djem delu naslednje sezone 2006 je bil testni in tretji dirka\xc4\x8d Red Bulla, na zadnjih treh dirkah sezone pa je dobil prilo\xc5\xbenost tudi na dirki in dosegel eno trinajsto in dve dvanajsti mesto na dirkah za Veliko nagrado Kitajske in Brazilije. V sezoni 2007 dirka v seriji Champ Car, kjer z dvema zmagama zaseda tretje mesto v prvenstvu.'